**Извештај о раду стручног сарадника библиотекара**

**у првом полугодишту 2021/22. године**

Школска библиотека је место библиотечко-информационе и културне активности школе у којој се прикупља, обрађује, ученицима и наставницима даје на коришћење библиотечко-информациона грађа (књиге, публикације и друго) и извори.

Школска библиотека има следеће делатности: васпитно-образовну, библиотечко-информацијску и културну и јавну. Задаци библиотекара су: израда годишњег плана рада библиотекара, издавање књига ученицима и наставницима, стручно усавршавање, набавка библиотечког фонда, евиденција библиотечког матерјала, инвентарисање књига и некњижног матерјала, систематско информисање о књижној и некњижној грађи, укључивање у програм културне и јавне делатности школе, припремање тематских изложби у вези са појединим ауторима и јубилејима, организовање изложбе награђених књига из наше и светске књижевности.

Задатак школске библиотеке је да код ученика развије навике читања и коришћење библиотечких услуга као и да ученике оспособљава да користе информације у свим облицима и на свим медијима и омогући им да овладају вештинама и потребама за учење у току целог живота. Током школске године одржавају се часови погодних наставних јединица из разних предметних области, обрада разних врста, књижевних и научно-популарних текстова и практичних вежби за књижевну и некњижевну грађу. Часови у библиотеци: упознавање са фондом за одређени узраст, упознавање ученика са стручним каталогом и његовим коришћењем и некњижевне грађе у различитим ситуацијама. Такође је важно овладати употребом разних приручника, приручне литуратуре, организовање и извођење пригодних програма и такмичења. Часови у школској библиотеци, упознавање ученика са фондом књига за свој узраст, вежбе у тражењу и налажењу књижевне и некњижевне грађе, усмени и писмени прикази књига и публикација уз одговарајућу књижевну и некњижевну грађу, оспособљавање ученика за израду извода из библиографске грађе и извођење пригодних програма и такмичења. Све облике васпитно-образовног рада и све програмске задатке и садржаје планирају, анализирају и остварују сви наставници предметне наставе у сарадњи са школским библиотекаром; школски библиотекар у сарадњи са наставницима предметне наставе, Одељенским већима и старешинама, стручним активима, стручним сарадницима и Саветом родитења.

Већина планираних активности прописаних од стране Министарства просвете за школску 2021/2022. током првих календарских месеци је реализована.

Рад библиотеке се огледао кроз комуникацију и сарадњу са ученицима, наставницима, директором школе, педагогом, психологом, ученичким родитељима.

Од почетка школске године број наслова у библиотеци је био 5694, а на крају првог полугодишта библиотечкки фонд је обогаћен једном књигом више коју је даровала Драгана Божовић на ликовној колонији у Сићеву („Породица Надежде Петровић кроз 19. век). Првог септембра увидом у корисничке картоне утврђено је да библиотеку користи 133 корисника (63 редовна ученика, од чега 11 нових корисника, предшколаца и првака) али је број променљив због постојања мешовите и предшколске групе полазника у обе школе. Остало чине бивши ученици, наставници и особље школа у Островици и Сићеву. У Островици је од почетка школске године настављено сређивање и пописивање књига.

Библиотекар је у регистар корисника увео сва нова имена за нову школску годину. Главна активност библиотекара је била рад на паноу са илустрацијама и одговарајућим текстовима поводом значајних датума које је Министарство просвете предвидело, издавање књига и уредно вођење летописа.

Обележени су сви значајни датуми прописани од стране Министарства а везани за писменост и културу: Међународни дан писмености, Европски дан језика, обележавање Дечије недеље, праћење и укључивање у активности везане за Дан школе**,** Светски дана школских библиотека, Међународни дан детета, Дан библиотекара.

 Детаљније о овим датумима и активностима бележи летопис школе.

Треба нагласити да је летопис школе у писаној и електронској форми угледао видело дана 1. октобра 2021. године. Новина за библиотеку је то што је умрежена у програм Мрежа библиотека Србије од октобра ове године. Библиотекар је био на краткој едукацији у Народниј библиотеци и поднела извештај о стању библиотеке своје школе.

Библиотекар је 15. октобра 2021. присуствовао семинару *Основи библиотечког пословања.* Поред основних библиотечких активности библиотекар је стално присутан у јавној информатичкој делатности школе. Присуство тимовима: Тим за културну и јавну делатност школе, Тим за естетско уређење-координатор и Тим за развој међупредметне компетенције и предузетништво. Библиотекар је члан Педагошког колегијума.

Средином децембра школа је конкурисала на позив Министарства просвете за годишње требовање лектира. Књижара „Хијероглиф“ и наша школа су вишегодишњи сарадници па ће и овога пута књиге стићи преко њих.

Фонда наших наслова стално расте а ученици нарочито нижих разреда често посећују библиотеку. Најчитаније књиге у овом полугодишту је била „Хајдуци“ Бранислава Нушића и „Бајке“ Десанке Максимовић. Ови наслови потврђују да вредност књиге никада не опада без обзира на време.

 Стручни сарадник-библиотекар

Мирјана Живковић

Децембар 2021.